《梦归梅花初月楼》
明代·朱同

一剑新从死地来，梦魂长绕故山隈。清辉万里秋光老，寒影几山春信回。

但觉亲恩天广大，岂知世事日尘埃。片时枕上团圞乐，无奈城头画角催。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。